sinarproject/legisdata huggingface dataset:
Pertanyaan 49: BANGUNAN TERBENGKALAI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN HARUMAINI BIN HAJI OMAR (N07 BATANG KALI)
Jawapan oleh: Y.A.B. Dato' Menteri Besar

Y.B. TUAN HARUMAINI BIN HAJI OMAR

Apakah perancangan Kerajaan Negeri bagi bangunan dan premis kerajaan yang terbiar usang khususnya di tepi jalan utama yang sedikit sebanyak mencacatkan pemandangan?

Adakah ada bajet untuk proses baikpulih untuk memperindahkan kawasan ini kerana bangunan ini terletak di kawasan yang strategik?

Y.A.B. Dato' Menteri Besar

a) Bangunan dan premis kerajaan yg terbiar adalah milik jabatan/agensi yg bertanggungjawab dan jabatan/ agensi tersebut mempunyai perancangan untuk kebajikan menjadikan sebagai kuarters atau rumah kelab sukan jabatan/agensi. sekiranya bangunan dan premis tersebut dipenuhi semak samun dan menyebabkan kacau ganggu,pihak majlis akan mengeluarkan notis kpd pemilik premis dan bangunan.

b) Bajet bagi pembaikan dan penyelenggaraan bangunan dan premis kerajaan tersebut adalah di bawah bajet jabatan/agensi pemilik bangunan dan premis yang disalurkan berdasarkan perancangan pembangunan.